|  |
| --- |
| حصہ مضامین بسلسلہ |
| حدیث |
| حدیث کی خطاطی |
| سنی1

|  |  |
| --- | --- |
| صحیح بخاری | صحیح مسلم |
| سنن نسائی | سنن ابی داؤد |
| سنن ترمذی | سنن ابن ماجہ |

|  |  |
| --- | --- |
| دیگر | ادوار (صدی) |
| موطا امام مالک | 8ویں–نویں صدی |
| مسند احمد بن حنبل |  780–855
  |
| سنن الدارمی |  868
  |
| شمائل محمدیہ(شمائل ترمذی) |  نویں صدی |
| صحیح ابن خزیمہ |  923
  |
| صحیح ابن حبان |  965
  |
| مستدرک حاکم |  گیارہویں صدی |
| الموضوعات الکبری |  1128–1217
  |
| ریاض الصالحین |  1233–1278
  |
| مشکوۃ المصابیح |  1340
  |
| مستدرک حاکم |  1274–1348
  |
| مجمع الزوائد |  1335–1405
  |
| بلوغ المرام |  1372–1449
  |
| کنز العمال |  سولہویں صدی |
| زجاجۃ المصابیح |  انیسویں صدی |

 |
| شیعہ

|  |  |
| --- | --- |
| کتاب الکافی | من لا یحضره الفقیہ |
| تہذیب الاحکام | الاستبصار |

|  |  |
| --- | --- |
| دیگر | ادوار (عیسوی) |
| نہج البلاغۃ |  دسویں صدی |
| بحار الانوار |  سترہویں صدی |
| کتاب سلیم بن قیس |  ساتویں صدی |
| صحیفہ سجادیہ |  678–713
  |
| عیون اخبار الرضا |  دسویں صدی |
| شرح اصول الکافی |  گیارہویں صدی |
| وسائل الشیعہ | سترہویں صدی |
| حق الیقین |  سترہویں صدی |
| عین الحیات |  سترہویں صدی |
| کلام مولا |   |
| دائم الاسلام |  دسویں صدی |
| الغدیر |  انیسویں صدی |

 |
| اباضیہ
* مسند ربیع بن حبیب
* ترتیب المسند
 |
| معتزلہ
* شرح نہج البلاغہ  (تیرہویں صدی)
 |
| متعلقہ موضوعات
* سوانحی ارتقاء
* تنقید
* تاریخ
* جہاد
* مطالعات
* اصطلاحات
* اقسام (زمرہ جات)
 |
| * زمرہ
* باب اسلام
 |
| * د
* ب
* ت
 |

**اصطلاحات حدیث** (عربی: مُصْطَلَحُ الحَدِيْث‎) حدیث اقسام حدیث، راویان حدیث وغیرہ کے علم کو اسلام میں بنیادی ماخذ کی حیثیت حاصل ہے۔ جس کے لیے کئی اصطلاحات حدیث وضع کی گئی ہیں۔

بنیادی اصطلاحات
---------------

علم مُصطلح الحدیث کی 14 بنیادی اصطلاحات ہیں :

### علم المُصطلح:

وہ علم جس کے ذریعہ سے حدیث کے سند و متن کے احوال کی معرفت حاصل کی جاتی ہے تاکہ حدیث کے قبول و عدم کا فیصلہ کیا جاسکے۔

### موضوع:

اِس میں حدیث کے سند اور متن کے صحیح یا موضوع ہونے کا فیصلہ کیا جاتا ہے

### غایت:

اِس اصطلاح میں علم کی بابت صحیح و سقیم احادیث کے درمیان امتیازی خط کھینچنا ہوتا ہے۔

|  |
| --- |
| **علم مصطلح الحديث**  |
| **اقسامِ حدیث باعتبار مُسند الیہ** |
| حدیث قدسی  **·**  حدیث مرفوع
حدیث موقوف  **·**  حدیث مقطوع |
|  **اقسامِ حدیث باعتبار تعدادِ سند** |
| حدیث متواتر  **·**  حدیث احاد |
| **اقسامِ اُحاد باعتبار تعدادِ سند** |
| حدیث مشہور  **·**  حدیث عزیز  **·**  حدیث غریب |
| **اقسامِ اُحاد باعتبار قوت و ضعف** |
| حدیثِ مقبول  **·**  حدیثِ مردود |
| **اقسامِ حدیثِ مقبول** |
| حدیثِ صحیح  **·** حدیثِ صحیح لذاتہٖ **·** حدیثِ صحیح لغیرہٖ
حدیثِ حسن  **·** حدیثِ حسن لذاتہٖ **·** حدیثِ حسن لغیرہٖ |
| **اقسامِ حدیثِ مردود** |
| حدیث ضعیف
حدیثِ مردود بوجہ سقوطِ راوی
حدیثِ مردود بوجہ طعنِ راوی |
| **اقسامِ حدیثِ مردود بوجہ سقوطِ راوی** |
| حدیث مُعلق  **·**  حدیث مُرسل
حدیث مُعضل  **·**  حدیث منقطع
حدیث مدلس  **·**  حدیث مرسل خفی
حدیث معنعن |
| **اقسامِ حدیثِ مردود بوجہ طعنِ راوی** |
| حدیث موضوع  **·**  حدیث متروک
حدیث منکر  **·**  حدیث معلل |
| **اقسامِ حدیثِ معلل** |
| حدیث مدرج  **·**  حدیث مقلوب
حدیث مزید فی متصل الاسناد  **·**  حدیث مضطرب
حدیث مصحف  **·**  حدیث شاذ |
| **طعنِ راوی کے اسباب** |
| مخالفتِ ثقات  **·**  جہالۃ بالراوی
بدعت  **·**  سوءِ حفظ |
| **اقسامِ کتبِ حدیث** |
| اربعین  **·**  سنن  **·** 
جامع  **·**  مستخرج  **·** 
جزو  **·**  مستدرک  **·** 
معجم |
| **دیگر اصطلاحاتِ حدیث** |
| اعتبار  **·**  شاہد  **·**  متابع
متصل  **·**  متفق علیہ  **·**  مسند **·**  واضح
مسلسل بالید  **·**  مسلسل بالاولیہ  **·**  مسلسل بالحلف |


### الحدیث:

حدیث کے لغوی معنی جدید یا نئی چیز کے ہیں اور اِس کی جمع خلافِ قیاس الاحادیث آتی ہے۔ اِصطلاح حدیث میں ہر اُس قول، فعل یا تقریر کو حدیث کہا جاتا ہے جس کی نسبت پیغمبر اسلام حضرت محمد مصطفیٰ صلی اللہ علیہ و آلہ وسلم سے منسوب کی جاتی ہو۔ تقریر سے مراد وہ فعل ہے جو رسول اللہ صلی اللہ علیہ و آلہ وسلم نے سامنے کیا گیا مگر رسول اللہ صلی اللہ علیہ و آلہ وسلم نے نہ تو اِس کے کرنے کا حکم دیا اور نہ ہی منع فرمایا بلکہ اِس پر سکوت فرمایا۔

### الخبر:

اِس کے لفظی معنی تو عام خبر کے ہیں اور اِس کی جمع الاخبار ہے۔ اصطلاحی تعریف میں تین اقوال مشہور ترین یہ ہیں کہ:

**(ا)** پہلا قول یہ ہے کہ خبر بالکل حدیث کے ہم معنی لفظ ہے یعنی باہم خبر اور حدیث مترادف ہیں۔

***(ب)*** دوسرا قول یہ ہے کہ خبر کا مفہوم حدیث کے بالکل برعکس ہے، اِس مفہوم میں حدیث کو رسول اللہ صلی اللہ علیہ و آلہ وسلم سے منقول کلام کو سمجھا جاتا ہے اور خبر اُس کلام کو کہتے ہیں جس کی نسبت خاص رسول اللہ صلی اللہ علیہ و آلہ وسلم سے نہ ہو بلکہ کسی اور شخصیت سے منسوب وہ کلام ہو۔ یہ قول اول کے برعکس ہے۔

**(ج)** تیسرا قول یہ ہے کہ حدیث سے زیادہ عام لفظ خبر ہے، یعنی حدیث اُس کلام کو کہتے ہیں جو رسول اللہ صلی اللہ علیہ و آلہ وسلم سے منقول ہو اور خبر اُس کلام کو کہتے ہیں جو رسول اللہ صلی اللہ علیہ و آلہ وسلم یا کسی اور شخص سے منقول ہو۔

عموماً علما و محدثین دوسرے قول کی نسبت زیادہ اعتماد کرتے ہیں کیونکہ اُس میں خبر کی وضاحت آسان ہے۔ اگر پہلے اور تیسرے قول کو اپنایا جائے تو تمام اخبار احادیث میں شامل ہوجائیں گی اور حدیث کا اطلاق خبر پر بھی ہونے لگے گا۔ ابتدائی محدثین خبر کو بھی حدیث ہی جانتے تھے مگر تدوین فقہ کے زمانہ میں خبر کو حدیث سے الگ کر لیا گیا۔

### الاثر:

اِس کے لفظی معنی ہیں : کسی چیز کا باقی ماندہ نشان یا علامت۔ اِصطلاح میں اِس کے دو اقوال ہیں :

**(ا)** پہلا قول یہ ہے کہ لفظ اثر، حدیث کے ہم معنی ہے اور باہم دونوں مترادف ہیں۔

**(ب)** دوسرا قول یہ ہے کہ اِس لفظ کا مفہوم حدیث کے بالکل برعکس ہے، اِس میں اثر وہ قول یا فعل ہے جس کی نسبت صحابہ کرام یا تابعین یا تبع تابعین کی طرف سے کی گئی ہو۔  

محدثین عظام اثر کا مفہوم دوسرے قول کی نسبت سے لیتے ہیں۔

### الاسناد:

اِس کے دو مفہوم ہیں :

***(ا)*** حدیث کی نسبت اُس کے قائل کی طرف کرنا۔

***(ب)*** متن حدیث تک پہنچانے والے سلسلہ سند کے رجال، یہ لفظ سند کے ہم معنی ہی ہے۔ محدثین عظام اِسی قول کو تسلیم کرتے ہیں۔

### السَنَد:

اِس کا لغوی معنی ہے : سہارا۔ مُصطلح الحدیث میں سند کے ذریعہ جو کسی بھی حدیث میں مروی ہوتی ہے، اُس کی ثقاہت کا انحصار اِسی سند پر ہوتا ہے۔ اِس اصطلاح میں سند اُس سلسلہ رجال کو کہا جاتا ہے جو حدیث کے متن تک پہنچا دے۔ کسی بھی حدیث کی ثقاہت جاننے کے لیے سند اہم ستون ہے، گویا ایک سیڑھی ہے جس کے سہارے حدیث کے متن تک پہنچا جاتا ہے۔

### المَتَن:

متن کا لغوی معنی ہے : زمین کا وہ سخت حصہ جو سطح زمین سے کچھ بلند ہو۔ اِصطلاح میں اِس سے مراد کلام کا وہ حصہ ہے جس پر سند کا سلسلہ ختم ہو جائے۔

### المُسنَد:

اَسنَد سے اسم مفعول ہے یعنی جس کی طرف کوئی جزء منسوب ہو۔ اِصطلاح میں اِس کے لیے تین اقوال مشہور ہیں :

**(ا)** ہر وہ کتاب جس میں ہر صحابی کی الگ الگ مرویات جمع کی گئی ہوں۔ اِس اعتبار سے بیشتر کتب ہائے حدیث تالیف کی گئی ہیں جن میں امام احمد بن حنبل کی مُسنَد احمد بن حنبل مشہور ہے۔

**(ب)** ہر وہ مرفوع حدیث جو سند کے اعتبار سے متصل ہو۔

**(ج)** تیسرے قول کے مطابق یہ ہے کہ اِس سے سند مراد لی جائے۔ اِس صورت میں مصدر میمی بمعنیٰ اسناد ہوکر سند ہی کے ہم معنی ہوگا۔

### المُسنِد:

وہ شخص جو سند کو حدیث کے ساتھ روایت کرے، خواہ وہ اُس حدیث کا علم رکھتا ہو یا نہ رکھتا ہو۔

### المُحَدِّث:

اِس سے مراد وہ شخص ہے جس کا شغف روایت و درایت کے اعتبار سے علم حدیث اور اُسے اکثر روایات اور اُن کے رواۃ کے احوال کا علم ہو، ایسا شخص محدث کہلاتا ہے۔

### الحَافِظ:

حافظ کے متعلق محدثین کے دو اقوال ہیں :

**(ا)** بیشتر محدثین کے نزدیک یہ لفظ محدث کے معنی میں لیا جاتا ہے۔

**(ب)** دوسرا قول یہ ہے کہ حافظ کا درجہ محدث سے قدرے بلند ہوتا ہے کیونکہ اُسے محدثین کے ہر طبقہ میں سے اکثر کا علم ہوتا ہے۔

### الحَاکِم :

الحاکم کی اصطلاح بعض محدثین عظام کے اقوال میں اُس شخص پر لازم آتی ہے جس کا علم جملہ احادیث پر محیط ہو، چہ جائیکہ جو احادیث اُس کے علم میں نہ ہوں اُن کی تعداد محض مختصر ہی ہو۔

ذرائع خبر
---------

ہم تک خبر یعنی حدیث کے پہنچنے کے دو اہم ذرائع ہیں : خبر متواتر اور خبر آحاد۔

* اگر خبر کی روایت کے سلاسل میں تعداد متعین نہ ہو تو اُسے **خبر متواتر**  کہا جاتا ہے۔
* اگر خبر کی روایت کے سلاسل کی تعداد متعین ہو تو اُسے **خبر آحاد**  کہا جاتا ہے۔

### خبر متواتر:

اِس کی لغوی تعریف یہ ہے کہ متواتر لفظ تواتر سے مشتق ہوکر اسم فاعل بنا ہے جس کے معنی ہیں : پے در پے ہونا۔ مثال جیسے کہ مسلسل بارش کی صورت میں کہا جاتا ہے : تواتر المطر، یعنی مسلسل بارش ہوئی۔ اصطلاحی تعریف میں متواتر اُس حدیث کو کہتے ہیں جسے ہر زمانہ میں محدثین اور علما کی کثیر جماعت نے اِس قدر روایت کیا ہو کہ اُس کا کذب بیانی پر متفق ہونا محال ہو۔

اِس کی وضاحت یوں کی جا سکتی ہے کہ خبر متواتر سے مراد وہ حدیث یا خبر ہے جس کے سلسلہ روایت کے ہر طبقہ یا مرحلہ روایت میں راویوں کی اتنی بڑی تعداد ہو کہ عقل کے نزدیک اُن سب کا اِس حدیث یا خبر کو من گھڑت کہنے پر متفق ہونا محال ہو جائے۔

حوالہ جات
---------

1. ↑  ڈاکٹر محمود الطحان: مصطلح الحدیث،  صفحہ 29/30، مطبوعہ لاہور۔